10/02/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria de proceso selectivo para elaborar unha lista de persoal temporal para postos de técnico de servizos sociais

ANUNCIO Resolución 47830 do 09/12/2021 pola que convoca o proceso selectivo para elaborar unha lista de persoal funcionario interino e/ou laboral temporal para postos de técnico de servizos sociais Por resolución número 47830 do 9 de decembro de 2021, que se transcribe a continuación, o presidente da Deputación Provincial da Coruña, D. Asur De la Mota Romeira, resolveu convocar o proceso selectivo para elaborar unha lista de persoal temporal para postos de técnico de servizos sociais (A2): Logo de ver o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou persoal laboral temporal para postos de técnico de servizos sociais (grupo A2, escala de administración especial, subescala técnica, clase técnicos de grado medio) no que se acreditan os seguintes: I.–ANTECEDENTES I.1.–Non existindo actualmente lista de persoal temporal para postos de técnico de servizos sociais é preciso convocar un proceso selectivo do que resulten aspirantes para a cobertura interina destes postos, cando non sexa posible o seu desempeño por funcionarios de carreira. I.2.–O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, de conformidade coas bases que rexerán a convocatoria pública de cada proceso selectivo. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación (BOP núm.119, do 30 de xullo de 2020), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación e no exercicio das competencias atribuídas polo artigo 34 da Lei 7/85, do 2 de abril, de bases de réxime local, RESOLVO: Convocar o proceso selectivo para elaborar unha lista de persoal temporal para posibles nomeamentos como persoal funcionario interino e/ou contratacións laborais temporais para postos de técnico de servizos sociais (grupo A2, escala de administración especial, subescala técnica, clase técnicos de grado medio), que se rexerá polas Bases aprobadas ao efecto pola Xunta de Goberno do 3 de decembro de 2021, que se reproducen a continuación. Bases para elaborar unha lista para a selección de persoal funcionario interino e/ou laboral temporal, para postos de técnico de servizos sociais (subgrupo A2, escala de administración especial, subescala técnica, clase técnicos de grao medio) e dispor a súa publicación no Boletín Oficial da Provincia: O obxecto deste proceso selectivo é a elaboración dunha lista de persoal temporal para postos de técnico de servizos sociais ante a necesidade e urxencia do nomeamento de persoal interino, de acordo con as circunstancias recollidas para estes supostos na lexislación vixente.1. Requisitos das persoas aspirantes.1.1. Para ser admitidas ao proceso selectivo as persoas aspirantes deberán reunir os seguintes requisitos: a) Ter nacionalidade española ou cumprir os requisitos establecidos no artigo 57 do texto refundido da Lei do Estatuto Básico do Empregado Público, aprobado por Real decreto lexislativo 5/2015, do 30 de outubro, no suposto de acceso ao emprego público de nacionais doutros Estados. b) Posuír a capacidade funcional necesaria para o desempeño das tarefas do posto: non padecer enfermidade nin estar afectado por limitación física ou psíquica incompatible co desempeño das correspondentes funcións e tarefas que se deriven do nomeamento. c) Ter cumpridos o dezaseis anos e non exceder, no seu caso, da idade máxima de xubilación forzosa. d) Non ser separado/a, mediante expediente disciplinario, do servizo de ningunha Administración pública ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do que a persoa foi separada ou inhabilitada. No caso de ser nacional doutro Estado, non estar inhabilitado ou en situación equivalente, nin ser sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Estar en posesión dalgún dos seguintes títulos: – Diplomatura en traballo social ou grao nunha titulación equivalente da rama de ciencias sociais ou xurídicas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación.1.2. Todos os requisitos establecidos na base 1.1. deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, funcionario interino.2. Solicitudes e prazo de presentación.2.1. As solicitudes dirixiranse ao presidente da Deputación da Coruña e presentaranse por vía electrónica a través do punto de acceso Convoca online (https://dacoruna.convoca. online/), seguindo as instrucións que se lle indiquen e identificándose mediante a plataforma de identificación e firma electrónica cl@ve, nalgunha das súas modalidades. Non entanto, poderá acordarse polo órgano convocante a cumplimentación sustitutoria en papel no caso de que unha incidencia técnica debidamente acreditada imposibilitase o funcionamento ordinario dos sistemas. O prazo de presentación das solicitudes será de 20 días naturais, que se contarán a partir do día seguinte ao da publicación do anuncio da convocatoria no BOP. A non presentación da solicitude en tempo e forma suporá a non admisión do aspirante ao proceso selectivo.2.2. Documentación que se ten que presentar.  Fotocopia do DNI, pasaporte ou documento fidedigno que acredite a identidade e nacionalidade da persoa candidata.  Fotocopia da titulación requirida, si non autoriza a consulta.  No seu caso, fotocopia do certificado de discapacidade en grao igual ou superior ao 33 por cento emitido polo órgano competente.  Fotocopia do certificado que acredite ter obtido o Celga 4 de galego ou ter superado o curso de perfeccionamento. Ademais, de acordo co previsto na Ordenanza fiscal núm.3 da Deputación provincial da Coruña, reguladora da taxa por dereitos de exame:  Documento acreditativo do pago da taxa correspondente.  No caso de exención ou redución do pago da taxa, a documentación xustificativa da condición de membro de familia numerosa e da categoría en que se clasifique, salvo que se autorice a correspondente consulta telemática.2.3. Autorización para a consulta telemática a outras administracións. No caso de que a persoa aspirante autorice na súa solicitude á Deputación provincial da Coruña a consulta telemática ás administracións competentes da información relativa á súa titulación ou, de ser o caso, á súa condición de membro de familia numerosa, non será necesario que xunto coa solicitude se presente documentación acreditativa destas circunstancias, sen prexuízo de que a Deputación provincial se reserve o dereito a requirirlle a citada documentación, dentro do prazo de presentación de solicitudes ou de emenda, cando motivos técnicos imposibiliten a realización da consulta telemática.2.4. Pago da taxa de dereitos de exame. Para inscribirse neste proceso selectivo é necesario pagar unha taxa por dereitos de exame de 10 euros, de acordo co establecido na Ordenanza Fiscal n.º 3 da Deputación da Coruña. Este importe farase efectivo mediante autoliquidación. O documento de autoliquidación poderá obterse a través de Internet na Oficina Virtual Tributaria que se atopa na páxina web da Deputación https://ovt.dacoruna. gal/ovt/EXPB/150009/DCORUNA/homenoauth/pag3. Tamén estará ao dispor dos aspirantes nos Servizos Centrais da Tesourería Provincial (Avda. do Porto, n.º 2 4ª planta – A Coruña), na Unidade Central de Atención ao Contribuínte (R/ Archer Milton Huntington, 24 – A Coruña) e nas distintas Oficinas Recadatorias da Deputación Provincial e poderá solicitarse por correo electrónico á dirección atencion. tributaria@dacoruna. gal. Para obter o impreso de autoliquidación a través da Oficina Virtual Tributaria deberá seguir as seguintes instrucións: Seleccione “Pagar as miñas taxas”. Cubra os seus datos persoais na apartado “Información da persoa”. Cubra os datos para identificar e calcular as taxas nos apartado “Datos da taxa”: No desplegable da “Taxa a liquidar” seleccione “EXP DOCACT ADM E DEREITOS DE EXAME“. Si ten dereito a algunha bonificación selecciónea no desplegable “Bonificación”. Active o checkbox “EXP DOC, ACT ADM E DCHOS EXAME - DEREITOS EXAME” e seleccione, no desplegable da dereita, o grupo de titulación correspondente. Pulse o botón “CALCULAR”. Pulse o botón “IMPRIMIR” para obter o impreso de autoliquidación. O pago poderá realizarse telemáticamente na Oficina Virtual Tributaria da Deputación provincial da Coruña (https://ovt.dacoruna. gal/ovt/EXPB/150009/DCORUNA/homenoauth/pag3) e de forma presencial nas distintas entidades colaboradoras que se relacionan no propio impreso de autoliquidación (Abanca, BBVA, Banco Sabadell, Banco Santander e Caixabank). Segundo o establecido no artigo 4 da Ordenanza Fiscal reguladora da taxa por dereitos de exame, establécese un réxime de exención do 100% aos membros das familias numerosas clasificadas na categoría especial e unha bonificación do 50% para os de categoría xeral. Estes beneficios fiscais deberán ser solicitados expresamente polo suxeito pasivo ante a Deputación Provincial no momento de presentación da solicitude para tomar parte nas probas selectivas, indicándoo así na instancia e achegando a documentación acreditativa do título de familia numerosa ou autorizando á Deputación Provincial a consulta telemática á Administración competente. A falta de pagamento ou insuficiencia da taxa, cando non quede acreditado que a persoa candidata cumpre os requisitos para ter dereito á exención ou redución do pago, determinará a súa exclusión do proceso selectivo.2.5. De acordo co disposto na Ordenanza do Uso da Lingua Galega na Deputación da Coruña, publicada no BOP 186 do 29 de setembro de 2017, os aspirantes que desexen o texto das probas en lingua castelán deberán facelo constar na súa solicitude. Pola contra, os cuestionarios das probas selectivas distribuiranse por defecto en galego.2.6. Aquelas persoas aspirantes que acrediten un grao de discapacidade igual ou superior ao 33 por cento e que precisen adaptacións de tempos e/ou medios para a realización das probas selectivas, ademais de formular de forma expresa a petición na solicitude, especificando o tipo de adaptación que solicitan, deberán presentar certificado médico xustificativo da adaptación solicitada. Si no desenvolvemento do proceso selectivo se suscitasen dúbidas ao tribunal respecto da capacidade das persoas aspirantes con algunha discapacidade para o desempeño das funcións do postos obxecto da convocatoria, poderá solicitar o correspondente ditame do órgano competente da comunidade autónoma.2.7. No marco da vixente normativa de protección de datos, os datos contidos na solicitude serán obxecto de tratamento automatizado pola Deputación provincial da Coruña coa finalidade de levar a cabo a tramitación administrativa que derive da xestión deste procedemento, sendo o seu cumprimento obrigatorio para a admisión ás probas selectivas. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais). 3. Admisión de aspirantes. Finalizado o prazo de presentación de solicitudes, a Presidencia da Corporación declarará aprobadas as relacións de persoas admitidas e excluídas, con indicación da causa de exclusión en cada caso, que se publicarán no Boletín Oficial da Provincia, concedendo un prazo de dez días hábiles a efectos de reclamacións. Aqueles que no prazo sinalado non emenden os defectos xustificando o seu dereito a ser admitidos, serán definitivamente excluídos do proceso selectivo. Os erros na consignación de datos persoais rectificaranse de oficio ou a instancia do interesado en calquera momento do proceso selectivo. Unha vez finalizado este prazo, a Presidencia aprobará a relación definitiva de admitidos e excluídos e determinará o lugar, a data e hora de comezo do primeiro exercicio das probas selectivas, así como a relación nominal dos membros que comporán o Tribunal Cualificador. Esta resolución publicarase no Boletín Oficial da Provincia. O tribunal cualificador fará pública na páxina web da Deputación a relación de aspirantes admitidos que soliciten adaptación de tempos e/ou medios, indicando para cada un deles a adaptación concedida ou, no seu caso, as razóns de denegación.4. Tribunal cualificador. O tribunal estará constituído por un presidente/a, tres vogais e un secretario/a, que haberán de cumprir os requisitos sinalados no art.60 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, e demais normativa aplicable. Cando dificultades técnicas ou doutra índole o aconsellen, os tribunais poderán dispor a incorporación aos seus traballos de asesores/as especialistas para as probas selectivas correspondentes, limitándose estes asesores/as a prestar a súa colaboración nas súas especialidades técnicas e terán voz, pero non voto. As persoas que formen parte do tribunal deberán absterse de intervir cando concorran nelas algunha das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público e no artigo 59.2 da Lei 2/2015 de Emprego Público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de Réxime Xurídico do Sector Público. Os tribunais poderán excluír ás persoas opositoras en cuxas follas de exame figuren nomes, marcas ou signos que permitan coñecer a identidade dos seus autores ou leven a cabo calquera tipo de actuación fraudulenta durante a realización dos exercicios. O réxime xurídico aplicable aos tribunais axustarase en todo momento ao disposto para os órganos colexiados na Lei 40/2015, do 1 de outubro, de réxime xurídico do sector público. Os acordos dos tribunais só poderán ser impugnados polas persoas interesadas nos supostos e na forma establecida na Lei 39/2015, do 1 de outubro, do procedemento administrativo común das administracións públicas. Os tribunais continuarán constituídos ata que se resolvan as reclamacións suscitadas. O tribunal de selección quedará incluído na categoría que corresponda ao grupo de titulación ao que pertenza a praza convocada para os efectos de percepción de asistencias, de acordo co disposto no R. D. 462/2002, do 24 de maio, sobre indemnizacións por razón de servizo.5. Desenvolvemento do proceso selectivo. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio exporanse na dirección electrónica https://dacoruna.convoca. online/, con doce horas de antelación, como mínimo con respecto ao seu comezo, se se trata do mesmo exercicio, ou de vinte e catro horas, se se trata dun novo. O chamamento para cada exercicio será único. Serán excluídos do proceso selectivo quen non se presente, salvo nos supostos alegados e xustificados con anterioridade á celebración do exercicio e nos casos de forza maior acaecidos o mesmo día da realización, polo que o tribunal deberá adoptar resolución motivada para o efecto. A non presentación dun aspirante a calquera dos exercicios obrigatorios no momento de ser chamado determinará automaticamente o decaimiento do seu dereito a participar nesa proba e nas sucesivas, quedando excluído, por tanto, do proceso selectivo. As probas terán carácter eliminatorio e na realización dos exercicios garantirase, sempre que sexa posible, o anonimato de acódelas aspirantes. Os días das probas as persoas aspirantes deberán ir provistas de DNI ou de documento fidedigno que acredite a súa identidade. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases. Calquera referencia normativa do temario entenderase referida a as disposicións legais vixentes na data de publicación no BOP das bases específicas da convocatoria. Nos exercicios tipo test, o tribunal publicará a relación de respostas correctas ás preguntas formuladas (incluídas as de reserva) para os efectos de posible presentación de reclamacións dos interesados durante un prazo de 5 días hábiles. No caso de que o tribunal anule algunha das preguntas formuladas como consecuencia das reclamacións presentadas ou ben de oficio, publicarase o acordo adoptado. Unha vez que conclúan os procesos selectivos, o tribunal formulará a súa proposta á Presidencia da Corporación, para aprobar a lista correspondente, de conformidade co establecido no Regulamento regulador da selección de persoal funcionario interino e laboral temporal desta Deputación. En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación e na normativa de acceso dos empregados públicos vixente. Así mesmo, estas Bases, a posterior convocatoria do proceso e cantos actos administrativos se deriven dela, poderán ser impugnados polos interesados nos casos e na forma establecidos pola Lei 39/2015, do 1 de outubro, do Procedemento Administrativo Común das Administracións Públicas.6. Forma de selección. As probas selectivas constarán dos seguintes exercicios de carácter, todos eles, obrigatorio e eliminatorio: 1.º exercicio: consistirá na contestación dun cuestionario de 50 preguntas con 3 respostas alternativas, máis outras 5 preguntas de reserva sobre os temas do Temario anexo, nun tempo máximo total dunha hora. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos. Cada pregunta correcta obterá unha puntuación de 0,30 e cada pregunta incorrecta descontará 0,10 puntos. As preguntas non contestadas non descontarán.2.º exercicio: consistirá na resolución dun ou dous supostos prácticos relacionados coas materias do programa, nun tempo máximo de dúas horas. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos.3er Exercicio: consistirá na tradución dun texto do castelán ao galego e outro do galego ao castelán a proposta do tribunal, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o certificado correspondente xunto coa instancia, segundo o disposto na Base Segunda. A cualificación será de apto ou non apto. TEMARIO Parte xeral Tema 1.–A Constitución Española de 1978: principios xerais e estrutura. Dos dereitos e deberes fundamentais. A reforma constitucional. A organización territorial do Estado na Constitución. Tema 2.–A Lei Orgánica 1/1981, do 6 de abril, do Estatuto de Autonomía de Galicia: estrutura e contido. Do poder galego. Das competencias de Galicia. Da reforma. Tema 3.–Lei 7/1985, do 2 de abril, reguladora das bases de réxime local: Entidades que integran a Administración Local. Réxime de funcionamento das entidades locais. A Provincia: organización e competencias provinciais. Tema 4.–Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais: Recursos das entidades locais. Impostos, taxas, contribucións especiais. As ordenanzas fiscais. Tema 5.–Lei 39/2015, do 1 de outubro, do Procedemento Administrativo Común das Administracións Públicas: o interesado no procedemento. A actividade das administracións públicas: normas xerais de actuación; termos e prazos. Os actos administrativos. O procedemento administrativo común: Dereitos do interesado no procedemento. Iniciación, ordenación, instrución e finalización. A tramitación simplificada do procedemento administrativo común. A revisión de actos en vía administrativa: recursos administrativos e revisión de oficio. Tema 6.–Lei 40/2015, do 1 de outubro, de Réxime Xurídico do Sector Público: dos órganos das administracións públicas. Principios da potestade sancionadora. Da responsabilidade patrimonial das administracións públicas. Tema 7.–O Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Obxecto e ámbito de aplicación. Persoal ao servizo das administracións públicas: Clases de persoal. Dereitos e deberes dos empregados públicos. Código de conduta. Tema 8.–Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais. A transversalidade. As condicións de emprego en igualdade na administración pública galega. Tema 9.–Lei orgánica 3/2018, do 5 de decembro, de protección de datos persoais e garantía dos dereitos dixitais: Disposicións xerais. Principios da protección de datos. Dereitos das persoas. Tema 10.–A Lei 3/1983, do 15 de xuño, de normalización lingüística de Galicia: Uso oficial do galego. A Ordenanza de uso da lingua galega na Deputación da Coruña (BOP núm.186, do 29 de setembro de 2017). Parte específica: Tema 11.–Os Servizos Sociais en España. Noción constitucional de asistencia social e servizos sociais. Competencias institucionais das Comunidades Autónomas e do Estado en materia de servizos sociais. Réxime de dereitos e deberes dos usuarios dos servizos sociais. Tema 12.–Os Servizos Sociais no Estatuto de Autonomía de Galicia. A Lei 13/2008, do 3 de decembro de servizos sociais de Galicia. Competencias e funcións da comunidade autónoma. Normativa en materia de servizos sociais en Galicia. O Plan concertado de prestacións básicas de servizos sociais. Concepto, programas básicos e compromisos. Administracións implicadas, cooperación e coordinación. Tema 13.–Os Servizos Sociais Comunitarios. Profesional de Referencia. Os Servizos Sociais Especializados. Funcións. Equipos Profesionais. Decreto 99/2012, do 16 de marzo, polo que se regulan os servizos sociais comunitarios e o seu financiamento. Competencias das deputacións en materia de servizos sociais. Tema 14.–O Servizo de Axuda no Fogar. Definición. Obxectivos. As persoas usuarias, profesionais que interveñen. Prestacións e tarefas. Organización. Normativa. O Servizo de Teleasistencia. Definición, obxectivos. Prestacións do servizo, profesionais que interveñen. Normativa. Tema 15.–Conceptos básicos para o Traballo Social. Acción Social, Benestar Social, Política Social, Servizos Sociais, Sociedade do Benestar, Traballo Social. Teorías contemporáneas do Traballo Social. Modelos de práctica profesional. Correntes profesionais do traballo social. Tema 16.–A investigación social. Diagnóstico, planificación, execución e avaliación dos Servizos Sociais. Proxectos de intervención. Tema 17.–O proceso de planificación no traballo social. Plans. Programas. Proxectos. A planificación como parte do proceso metodolóxico no traballo social: a planificación na atención individualizada e familiar e o traballo social con grupos. Tema 18.–A coordinación de programas: conceptos, natureza e procesos. Tipos, mecanismos e instrumentos para a coordinación. Tema 19.–A avaliación no traballo social. Avaliación do deseño, avaliación da implementación, avaliación de resultados. Tipos de avaliación: externa, interna e mixta. Técnicas de avaliación cuantitativa e cualitativa. Tema 20.–Técnicas e instrumentos do traballo social. Observación, visita domiciliaria e entrevista. Ficha Social, Historia Social, Informe Social. Xestión das emocións na aplicación das técnicas e instrumentos. Tema 21.–Traballo en equipo. Estilos de liderado, resolución de problemas e toma de decisións. A mellora da eficacia do traballo en equipo. A/o traballador/a social como compoñente dun equipo de traballo interdisciplinar: principios básicos, fundamento e funcións. Conceptos básicos: interprofesionalidade, multidisciplinariedade, interdisciplinariedade e transdisciplinariedade. Tema 22.–A ética profesional do Traballo Social. Código de Ética Profesional da federación Internacional do Traballo Social. Concepto de ética pública. Ética da Administración, os profesionais, as empresas e das organizacións que prestan Servizos Sociais. O secreto profesional. Conflitos éticos na práctica profesional. Tema 23.–Concepto de calidade de vida, segundo a O. M. S. e Schalock. Calidade de vida individual e xestión de Calidade dos procesos nos Servizos Sociais. Certificación de Servizos Sociais e Acreditación das Administracións públicas. Tema 24.–O reto social ante a dependencia. Marco conceptual. Desenvolvemento de sistemas de atención á dependencia en Europa. Situación actual en España e en Galicia. Demanda potencial, principais colectivos e impactos da dependencia. Modelos de oferta de servizos en Galicia. Financiamento da dependencia. A lei 39/2006, do 14 de decembro de promoción da autonomía persoal e atención ás persoas en situación de dependencia. Normativa estatal e autonómica que a desenvolven. Tema 25.–Concepto de Violencia e Tipoloxía. Violencia de xénero e familiar. Violencia xuvenil, violencia escolar e filioparental. Trata de persoas. Violencia contra as minorías. Educación en valores. Normativa en materia de violencia de xénero. Tema 26.–Igualdade de xénero, conceptos xerais: xénero, discriminación, desigualdade, acción positiva, roles e estereotipos. Enfoque integrado de xénero nas políticas públicas. Normativa sobre igualdade. Tema 27.–Xestión de organizacións. Creación e xestión social de organizacións: liderado, toma de decisións e técnicas de dirección empresarial. Planificación estratéxica. Organización intelixente. Desenvolvemento organizacional baseado na aprendizaxe. Intelixencia emocional. Tema 28.–Voluntariado e Acción Social non gobernamental. Concepto da acción voluntaria. Definición, ámbito de actuación, dereitos e deberes. Papel do Voluntariado. Papel da/o traballador/a social na iniciativa social e o voluntariado. Lei 10/2013, do 28 de novembro, de acción voluntaria. Lexislación e marco institucional. Organizacións voluntarias e terceiro sector. Financiamento das entidades sociais: Subvencións, concertos, convenios. Tema 29.–A exclusión social. Concepto de pobreza, desigualdade e exclusión social. O concepto de rendas mínimas e a inserción social: Características xerais. A intervención da/o traballador/a social ante a pobreza e a exclusión. Lexislación estatal. Lei 10/2013, do 27 de novembro, de inclusión social de Galicia. Decreto 61/2016 do 11 de febreiro, polo que se define a Carteira de servizos sociais de inclusión. Estratexia de Inclusión Social de Galicia. Tema 30.–A Familia. Modelos familiares na sociedade actual. As familias con factores de risco. Redes de apoio formais e informais. A mediación familiar nos servizos sociais. A mediación e a arbitraxe. Servizos de mediación familiar. Lexislación e marco institucional. Servizo de apoio á familia nos servizos sociais comunitarios básicos e específicos. Plans de apoio á familia: ámbito europeo, estatal e galego. Tema 31.–Familia e Infancia. Lexislación estatal e autonómica. Lei 3/2011, do 30 de xuño, de apoio á familia e á convivencia de Galicia. Lei 26/2015, do 28 de xullo, de modificación do sistema de protección á infancia e á adolescencia. Dereitos e deberes dos menores. Desamparo, garda e tutela. Intervención dos servizos sociais comunitarios ante os casos de malos tratos. O acollemento familiar. Adopción nacional. Tema 32.–Persoas maiores. Teoría sobre o envellecemento. Aspectos demográficos, psicolóxicos e sociais do envellecemento. A intervención da/o traballador/a social na coordinación de servizos e recursos para atención e benestar do maior. Niveis de intervención. Lexislación e marco institucional. Competencias, estratexias e recursos da administración central, autonómica e local. Novos retos ante a lonxevidade crecente. Envellecemento activo. Tema 33.–Persoas con diversidade funcional. Conceptos básicos. Necesidades e apoios ás persoas con diversidade funcional ao longo do ciclo vital. A integración e normalización. Traballo interdisciplinar nos servizos para persoas con diversidade funcional. Lexislación e Marco Institucional. Competencias da Administración central, autonómica e local: obxectivos e recursos. Servizos e prestacións. Tema 34.–Minorías étnicas. Concepto de etnia. Etnicidade. Os dereitos das minorías étnicas. O dereito á diversidade. Impacto social das minorías étnicas como consecuencias da emigración. A etnia xitana. A/o traballador/a social na atención ás minorías. Lexislación e marco institucional. Marco xurídico e institucional das minorías na administración estatal, autonómica e local. Tema 35.–Drogas e outras adiccións. Drogas legais e ilegais. Adiccións sen sustancias. Aspectos sanitarios, sociais e educativos. Prevención, atención e incorporación social. Papel da/o traballador/a social nas actuacións intersectoriais. Lexislación e marco institucional. Competencias da Administración central e autonómica. Recursos específicos de atención. A Coruña, a 2 de febreiro de 2022. O PRESIDENTE A SECRETARIA XERAL PDFR 26013/2019 DO 29/07/2019 O DEPUTADO Antonio Leira Piñeiro Amparo Taboada Gil